text: Una vintena de voluntaris han participat en la neteja de les aigües del port de la Colònia de Sant Jordi que, organitzada per l'empresa Aventura IB, i amb la col·laboració de Ports de les Illes Balears, la concessionària del varador del port i l'Ajuntament de Ses Salines, es va dur a terme durant la jornada d'ahir diumenge.
  Els voluntaris, amb equips de busseig, varen recollir prop de sis metres cúbics de residus. Del fons de les aigües del port es van treure pneumàtics, xarxes, restes d'embarcacions, àncores i un munt de botelles de vidre i de restes de plàstics.
  Des de Ports IB es volen agrair iniciatives com la de l'empresa organitzadora i es recorda que és imprescindible que tot usuari dels ports prengui consciència de la importància de mantenir-lo net.